Tamezgunt uzzu n tayri tebḍa ɣef 8 n isekkiren yal asekkir yes3a isuyas-ines. Tidyanin n tmezgunt-agi ḍrant-d ilmend n taggayin n imeggan, Ɛaziz d Ɛzuzu d imeggan i gejdanen n tceqquft-agi n umezgun fell-asen i tezzin-t taggayin. Sin-aki n ilemẓiyen tezdi-ten tayri acu mugren-d ugur n taɛdawit yellan gar iderma-nsen ,rnu ɣer-s ugur n zwaǧ n tmara id yeɣlin ɣef Ɛzuzu d win id as-yefren baba-s, seg ass mi tezweǧ Ɛzuzu d Muḥend ur thenna imi ul-is iɛelleq ɣer win themmel Ɛaziz imi teggul ar d-tnafeq akken ad tili yid-s Ɛaziz d amecṭuḥ ger sebɛa watma-s yunag ɣer tmurt llbarrani akken ad yettekki di ṭrad n Fṛansa. Asmi i d-yuɣal yufa-d Ɛzuzu tnufeq-d yuɣ-it, acu lferḥ-nsen ur iḍul ara imi tinuḍin n Ɛzuzu ur tt-jjint ara ad thenni maca Ɛaziz ur ixeddem ara.